**Tietokonetomografiaohjattu näytteenotto**

**Ajanvaraus**      .     .20    , klo

Ilmoittaudu sinua hoitavassa yksikössä/ päiväsairaalassa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tutkimuspaikka**

Kainuun keskussairaala, Kuvantaminen

Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

Korut ja arvoesineet pyydämme jättämään kotiin.

**Tutkimukseen valmistautuminen**

Toimenpidettä varten sinut kutsutaan vuodeosastolle tai päiväsairaalaan.

Toimenpidettä varten sinusta otetaan verenhyytymiseen liittyviä laboratoriokokeita. Mikäli sinulla on verenohennuslääkitys,tarvittavat lääkkeidentauotukset suunnitellaan ajanvarauksen yhteydessä. Muut päivittäiset lääkärin määräämät lääkkeetsaat ottaa pienen nestemäärän kanssa normaalisti.

Mikäli sinulla on veren hyytymiseen vaikuttava lääkitys, niiden tauot suunnitellaan ajanvarauksen yhteydessä. Mikäli käytät veren hyytymiseen mahdollisesti vaikuttavia itsehoito- tai luontaistuotevalmisteita, kuten neidonhiuspuu-, kiinankarhuputki-, kalaöljy-, omegavalmisteet tai valkosipuliuutteet, tauota ne 7 vuorokautta ennen toimenpidettä. Muut päivittäiset lääkärin määräämät lääkkeet saat ottaa pienen nestemäärän kanssa.

Ole syömättä ja juomatta4 tuntia ennen toimenpidettä. Ennen toimenpidettä sinulle laitetaan nestetiputus laskimosuoneen toimenpiteen vuoksi.

Jos olet tai epäilet olevasi **raskaana**, ilmoita asiasta lähettävään yksikköön.

**Tutkimuksen kulku**

Sinut tuodaan sängyllä vuodeosastolta/päiväsairaalasta kuvantamisen tiloihin. Toimenpiteen aikana makaat kuvauspöydällä. Kuvauslaite muistuttaa isoa rengasta. On tärkeää pysyä liikkumatta toimenpiteen ajan. Näytteenottokohta pestään ja puudutetaan. Ilmoita etukäteen, jos sinulla on puuduteaineallergia. Radiologi ottaa tarvittavat näytteet tietokonetomografiaohjauksessa. Toimenpiteessä käytetään röntgensäteitä. Toimenpide kestää noin 30 minuuttia.

**Jälkitoimenpiteet**

Olet osastolla vuodelevossa radiologin määräämän ajan, noin 4-6 tuntia. Vuodelevon aikana sinun verenpainetta ja pulssia seurataan. Pistopaikan haavalappu tulee pitää kuivana kaksi vuorokautta. Tutkimustulokset saat lähettävästä yksiköstä sovittuna aikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä omasoteviestit. Vastaamme viesteihin 1-3 arkipäivän sisällä. Kuvantamisessa on käytössä myös takaisinsoittojärjestelmä, puh. 040 153 3240. Soittoaikamme on maanantaista torstaihin kello 7:30 – 16 sekä perjantaisin ja arkipyhien aattoina kello 7:30 – 15. Soitamme sinulle takaisin samana päivänä tai viimeistään seuraavan työpäivän aikana.